یانەی تۆپی پێی ئابی ھەی ئێف سی

یانەی تۆپی پێی ئابی ھەی (بە ئینگلیزی: Abbey Hey F.C.) یانەیەکی تۆپی پێی ئینگلیزییە و بنکەکەی لە ناوچەی ئابی ھەی سەربە ناوچەی گەورەتری گۆرتن لە شاری مانچستەرە. یانەکە لە ساڵی ١٩٠٢ دامەزراوە و لە ئێستادا ئەندامی بەشی نایابی خولی باکووری ڕۆژئاوای کاونتییەکانە و یارییەکانی لە یاریگای ئابی ئەنجام دەدات.

 مێژوو 
یانەکە لە ساڵی ١٩٠٢ بە ناوی «یانەی کرێکارانی ئابی ھێی» (Abbey Hey Working Men's Club) دامەزرا و لە ساڵی ١٩١٨ ناوەکەی گۆڕدرا بۆ ناوی ئێستای. 

لە سەرەتادا لە خولە ناوخۆییەکانی وەک خولی باشووری ڕۆژھەڵاتی لانکەشێر و خولی فیدراسیۆنی مانچستەر و دەوروبەری یاریی کردووە. لە ساڵی ١٩٧٠، یانەکە بووە ئەندامی خولی مانچستەر. 

لە وەرزی ١٩٨٨–١٩٨٩، ئابی ھێی بووە پاڵەوانی پلە یەکی خولی مانچستەر و سەرکەوت بۆ بەشی نایاب. لەوێ سێ جار نازناوی پاڵەوانێتییەکەی بەدەستھێنا، لە وەرزەکانی ١٩٩٠–١٩٩١، ١٩٩٣–١٩٩٤ و ١٩٩٤–١٩٩٥. دوای سێیەم نازناو، یانەکە سەرکەوت بۆ پلە دووی خولی باکووری ڕۆژئاوای کاونتییەکان.
وێنۆک|یاریی نێوان ئابی ھێی و یانەی یونایتدی مانچستەر لە ٢٠١٦.
لە وەرزی ١٩٩٧–١٩٩٨، دوای بەدەستھێنانی پلەی دووەم، یانەکە سەرکەوت بۆ پلە یەک. لە ساڵی ٢٠٠٨، پلە یەک ناوەکەی گۆڕدرا بۆ بەشی نایاب. لە کۆتایی وەرزی ٢٠٠٩–٢٠١٠، یانەکە دابەزی بۆ پلە یەک، بەڵام لە وەرزی ٢٠١٢–٢٠١٣ دووبارە گەڕایەوە بۆ بەشی نایاب دوای ئەوەی پلەی دووەمی بەدەستھێنا. لە وەرزی ٢٠٢١–٢٠٢٢، سەرەڕای ئەوەی لە پلەی کۆتایی ڕیزبەندییەکەدا بوون، بەڵام لە دابەزین ڕزگاریان بوو.

 یاریگا 
یانەکە یارییەکانی لە یاریگای ئابی لە گۆرتن ئەنجام دەدات. ئابی ھێی لە ساڵی ١٩٩١ گواستییەوە بۆ ئەم یاریگایە، کە پێشتر ناوی «گۆدفرێی فیڵدز» بوو. لە ساڵی ١٩٩٤دا، ڕووناککەرەوە (فڵادلایت) بۆ یاریگاکە دانرا. یاریگاکە جێگەی ٣٬٠٠٠ بینەری تێدا دەبێتەوە، کە ٣٠٠یان کورسیی دانیشتنن. یاریگاکە بە شێوەیەکی ڕێک و خاوێن باس کراوە و لە تەنیشتییەوە ھێڵی شەمەندەفەری نێوان مانچستەر و شێفیڵد تێدەپەڕێت.
وێنۆک|یاریی نێوان ئابی ھێی و ڕامسبۆتۆم یونایتد لە یاریگای ئابی. ھێڵی شەمەندەفەری مانچستەر-شێفیڵد لە تەنیشت یاریگاکەوە دەبینرێت.

 دەستکەوتەکان 
خولی باکووری ڕۆژاوای کاونتییەکان

براوەی جامی پلە یەک: ١٩٩٧–٩٨ 

خولی مانچستەر 

پاڵەوانی بەشی نایاب: ١٩٩٠–٩١، ١٩٩٣–٩٤، ١٩٩٤–٩٥ 

پاڵەوانی پلە یەک: ١٩٨٨–٨٩ 

جامی گیلگریست 

براوە: ١٩٩١–٩٢، ١٩٩٢–٩٣، ١٩٩٣–٩٤، ١٩٩٤–٩٥، ٢٠٠٦–٠٧ 

جامی چالێنجی مانچستەر 

براوە: ١٩٩٤–٩٥

 تۆمارەکان 
باشترین ئەنجام:

جامی ئێف ئەی: قۆناغی سێیەمی پاڵاوتنەکان, ١٩٩٧–٩٨ 

جامی ئێف ئەی ڤاس: قۆناغی پێنجەم, ١٩٩٧–٩٨ 

ژمارەی پێوانەیی ئامادەبووان:

٢٬٠٥٠ کەس بەرامبەر یانەی یونایتدی مانچستەر، 

جامی بیرەوەریی خولی باکووری ڕۆژئاوای کاونتییەکان, ٢٢ی کانوونی دووەمی ٢٠٠٧ 

زۆرترین بەشداری: 

ئان سمیس، ٦٠٣ 

یاری زۆرترین گۆڵ: 

تۆنی نیوجێنت، ٢١٠ گۆڵ

 سەرچاوەکان 

پۆل:یانەکانی تۆپی پێ، دامەزرانی ١٩٠٢
پۆل:یانەکانی تۆپی پێی ئینگلستان
پۆل:یانەکانی تۆپی پێ لە مانچستەر